Csapattársa kiesése miatt a Force India pont nélkül távozott Monacóból. A kanadai nagydíjon elsőként esett ki fékhiba miatt. Franciaországban a Force Indiák egyértelműen a mezőny leggyengébb autói voltak, Sutil 19. lett, csak a kicsúszás miatt kiesett Buttont maga mögött tudva. A brit nagydíjon ismét esett, és Sutil a 19. helyről rajtolva feljött a 12. helyre, de megcsúszott, elhagyta a pályát, ezután átcsúszott a másik oldali bukótérbe, és kiesett. Németországban, hazai versenyén Sutil a 19. helyről rajtolva 15. lett. A következő két versenyen kiesett, majd az esős Belga és Olasz Nagydíjakon ismét célba ért, a 13. és a 19. helyeken. Szingapúrban a szűk pálya falának ütközött és kiesett. A világbajnokságban szerzett pont nélkül, a 20. helyen állt.